Κύριε Τζάκσον, επιστρέψαμε μετά το διάλειμμα για φαγητό.
Έγινε στο διάλειμμα κάτι που θα επηρέαζε την ικανότητά σας
να θυμάστε ή να αφηγείστε πληροφορίες;
Όχι.
Γνωρίζετε κάποιον ονόματι Τζόρντι Τσάντλερ;
-Ποιον; -Δεν θα το συζητήσουμε.
Μην απαντάς.
Δεν θα πούμε ποιον γνωρίζει και ποιον όχι.
Αν θέλετε να ρωτήσετε κάτι, ρωτήστε, αλλά…
Το θεωρώ εκτός του εύρους της παρούσας υπόθεσης.
Ο Μάικλ Τζάκσον καθόταν και χαμογελούσε.
Ασφαλώς ήξερε τον Τσάντλερ.
Είναι η θέση σας ότι θα συμβουλεύσετε τον κ. Τζάκσον
να μην απαντήσει σε καμία ερώτηση που αφορά το ζήτημα του Τζόρντι Τσάντλερ;
Αυτή ήταν η πρώτη καταγγελία κατά του Μάικλ Τζάκσον για κακοποίηση.
Η υπόθεση Τσάντλερ συνέβη περίπου δέκα χρόνια
πριν από την υπόθεση του Γκάβιν.
Ήθελα να καταλάβει το σώμα ενόρκων ότι το είχε ξανακάνει.
Μάικλ!
Ήθελα να παρουσιάσω τα στοιχεία
για να δείξω ότι έχει ροπή στα σεξουαλικά εγκλήματα.
Ίσως να άλλαζε την έκβαση της υπόθεσης.
Οι ένορκοι θα ακούσουν παλιές κατηγορίες σεξουαλικής κακοποίησης.
Είναι μια κρίσιμη απόφαση.
Όπου έχει καπνό, έχει και φωτιά.
Είναι πολύ πειστικά στοιχεία.
Και κάθε φορά που το έκανα σε υπόθεση παιδεραστίας, κέρδιζα.
Μάικλ, αθώος!
ΜΑΪΚΛ ΤΖΑΚΣΟΝ: Η ΕΤΥΜΗΓΟΡΙΑ
Νέβερλαντ.
Το νησί της φαντασίας που δημιούργησε…
ήταν μια τεράστια έκταση με πληθώρα υπαλλήλων.
Κάποιοι από το προσωπικό καθαριότητας, ανώτεροι υπάλληλοι, γραμματείς,
φύλακες, πιστεύω ότι ήξεραν τι συνέβαινε.
Είμαι πεπεισμένος ότι κάποιοι ήταν συνένοχοι.
Πώς γίνεται να μην ήξεραν;
Ήξεραν πότε να μην πλησιάζουν και πού να μην πλησιάζουν.
Καταλάβαιναν ότι όσο δούλευαν εκεί,
δεν έπρεπε ούτε καν να σκεφτούν να πουν σε κανέναν τι συνέβαινε.
Θα το πληρώσεις ακριβά αν το κάνεις.
Θέλαμε να μάθουν οι ένορκοι τι είδαν.
23η ΗΜΕΡΑ ΔΙΚΗΣ
Η δίκη του Μάικλ Τζάκσον συνεχίζεται σήμερα.
Συνεχίζονται οι μαρτυρίες για παλιές κατηγορίες ασέλγειας
κατά του αυτοανακηρυγμένου "Βασιλιά της Ποπ".
ΦΤΑΝΕΙ ΠΙΑ! Ο ΜΑΪΚΛ ΕΙΝΑΙ ΑΘΩΟΣ!
Πρώην υπάλληλοι θα έρχονταν να καταθέσουν ότι επί χρόνια,
ο Μάικλ Τζάκσον δελέαζε νεαρά αγόρια στο Νέβερλαντ
και ασελγούσε πάνω τους.
Θα μπορούσε να αλλάξει τα δεδομένα.
Κάθε μέρα, θα ακούσουμε ανησυχητικές λεπτομέρειες
για όσα ισχυρίζονταν ότι είδαν.
Ο Τζάκσον ήξερε τι είχαν δει.
Είχα πάρει συνέντευξη από πρώην υπαλλήλους του.
Όλοι μίλησαν για ανάρμοστη συμπεριφορά μεταξύ του Μάικλ και αγοριών.
Κανείς τους δεν είχε εμφανιστεί μέχρι που τους πείσαμε.
Στο δικαστήριο, απαντάς σε ερωτήσεις.
Ο ΤΖΑΚΟ ΜΕ ΜΗΝΥΕΙ, ΚΛΠ.
Θα διαβάσω από το σημειωματάριό μου.
Ραλφ Τσακόν. Ήταν φύλακας στο Νέβερλαντ.
Ένα βράδυ, στην περιπολία του κοντά στο ντους, δίπλα στην πισίνα,
είδε τον Μάικλ και τον Τζόρντι Τσάντλερ γυμνούς.
"Είδα τον κ. Τζάκσον να χαϊδεύει τα μαλλιά και το πρόσωπο του αγοριού.
Και τον Μάικλ Τζάκσον να κάνει στοματικό σεξ στο αγόρι".
Η Μπλάνκα Φράνσια, πρώην υπηρέτρια,
είπε ότι βρήκε τον Γουέιντ Ρόμπσον στο ντους με τον Μάικλ Τζάκσον.
Οι καταθέσεις συνεχίζονται.
Ένας άλλος πρώην υπάλληλος κατέθεσε στο δικαστήριο.
Ένας πρώην σεφ του Νέβερλαντ ονόματι Φίλιπ ΛεΜαρκ.
Κατέθεσε ότι ο Μάικλ Τζάκσον έπαιζε το βιντεοπαιχνίδι Thriller
με τον ηθοποιό Μακόλεϊ Κάλκιν.
Και το αριστερό χέρι του Μάικλ Τζάκσον ήταν μέσα στο παντελόνι του παιδιού.
-Ερώτηση: Γιατί δεν πήγατε στην αστυνομία; -Παραθέτω: "Κανείς δεν θα με πίστευε".
Κανείς τους δεν μπορούσε να πει
ότι ο Μάικλ Τζάκσον, απ' όσο ήξεραν,
είχε καλέσει ποτέ ενήλικο να κοιμηθεί μαζί του.
Ούτε τη σύζυγο. Κι είχε παντρευτεί δύο φορές.
Μόνο έφηβα αγόρια έμεναν στο δωμάτιό του.
Πολλοί δημοσιογράφοι έλεγαν:
"Είναι μεγαλύτερο θέμα απ' όσο νομίζαμε, δεν αφορά μόνο τους Αρβίζο".
Μάρτυρες λένε ότι ήταν ο μικρός του Μόνος στο Σπίτι, Μακόλεϊ Κάλκιν,
ο Γουέιντ Ρόμπσον, ο Μπρετ Μπαρνς
και ο Τζόρνταν Τσάντλερ.
Υπήρχε ένα μοτίβο με αγόρια στην προεφηβεία.
Σαν γραμμή παραγωγής.
Μπαίνουν μικρά, βγαίνουν μεγάλα από την άλλη.
Τζιμ, ενημέρωσέ με, φίλε.
Πέντε άλλα παιδιά που ο Τζάκσον φέρεται να αποπλάνησε και να ασέλγησε πάνω τους
μπορεί κάλλιστα να στρέψουν τους ενόρκους εναντίον του.
ΜΕΛΙΣΑ ΧΕΡΑΡΝΤ ΕΝΟΡΚΟΣ
Με έκανε να σταματήσω και να σκεφτώ:
"Αμάν, κι αν είναι το ίδιο πράγμα που συνέβη με τον Γκάβιν,
η ίδια μέθοδος;"
Πέντε αγόρια,
αλλά μόνο ένα από αυτά θα καταθέσει, σωστά;
Τα τέσσερα, οι Τζόρντι Τσάντλερ, Μπρετ Μπαρνς, Γουέιντ Ρόμπσον
και Μακόλεϊ Κάλκιν,
κανένα τους δεν μας μιλούσε.
Είχαμε μόνο ένα.
ΕΞΑΓΟΡΑ ΣΙΩΠΗΣ
Η Μπλάνκα Φράνσια ήταν υπηρέτρια.
Είχε έναν έφηβο γιο, τον Τζέισον,
που τώρα ήταν ενήλικος, και συνεργάστηκε. Και κατέθεσε για εμάς.
Όταν πρωτομπήκε στην αίθουσα, πρόσεξα τον Μάικλ Τζάκσον να τον κοιτάζει,
μετά να γυρίζει απότομα το κεφάλι και να κοιτάζει μπροστά.
Ο Τζέισον Φράνσια, πάστορας νέων, ήταν τότε οκτώ, εννέα, δέκα ετών.
Είπε ότι ο Μάικλ Τζάκσον τον κακοποίησε τρεις φορές.
"Ερώτηση: 'Τα χέρια του άγγιξαν τα γεννητικά σου όργανα;'
Ναι, πάνω από τα ρούχα.
'Πόση ώρα ήταν εκεί το χέρι του;'
'Όσο διαρκούν δύο καρτούν'".
Ήταν πολύ συγκινητικό.
Είχα πάρει συνέντευξη από τη μητέρα του για αυτά τα περιστατικά το 1993,
και εδώ, χρόνια αργότερα,
ο γιος της μου λέει ακριβώς το ίδιο πράγμα.
Με επηρέασε πολύ.
Η κατάθεσή του με συγκίνησε.
Υπάρχουν πολλοί μάρτυρες
που λένε ότι ο Τζάκσον έχει ένα μοτίβο και μια μέθοδο ασέλγειας σε παιδιά.
Οι ένορκοι θα το δουν αυτό
και θα δυσκολευτούν να πουν ότι ο Τζάκσον δεν είναι παιδόφιλος σε αυτήν την υπόθεση.
Η εισαγγελία είπε: "Τον τσακώσαμε".
Έχουμε έναν κατά συρροή παιδόφιλο.
Μα τι μπούρδες ήταν αυτές;
ΜΠΡΑΪΑΝ ΟΞΜΑΝ ΔΙΚΗΓΟΡΟΣ
Οι άνθρωποι που κατέθεσαν,
Φράνσια, Τσακόν, ΜακΜάνους, ΛεΜαρκ,
πρώην υπάλληλοι που ήταν θυμωμένοι. Είχαν προηγούμενα μαζί του.
Και θα το αποδεικνύαμε.
Ο δικηγόρος του Τζάκσον, Τομ Μέζερο, αντεπιτέθηκε άγρια.
Η υπεράσπιση πήρε επιδέξια κάθε έναν από αυτούς τους μάρτυρες
και τους έβαλε σε ένα κουτί,
ένα κουτί με απατεώνες.
Κάποιοι από αυτούς πληρώθηκαν από τα ΜΜΕ για τις ιστορίες τους.
Η οικονόμος πούλησε την ιστορία της στο Hard Copy για 20.000 δολάρια.
Είχε κάτι για τον καθένα τους.
Πήρατε 20.000 δολάρια;
Η αλήθεια είναι ότι τη δεκαετία του '90,
τα κουτσομπολίστικα κανάλια πλήρωναν κόσμο.
Όλοι το ξέρουν.
ΚΑΤΑΘΕΣΗ ΚΟΥΤΣΟΜΠΟΛΙΩΝ
Τώρα, η υπόληψή τους πλήττεται στο δικαστήριο.
Ήταν αριστοτεχνικός.
Χρησιμοποίησε γεγονότα και έναν τόνο που έκανε τους ενόρκους να σκεφτούν:
"Αυτοί οι τύποι δεν είναι αξιόπιστοι".
Ναι, ξέρετε, κατά τη γνώμη μου, ήταν άπληστοι.
Ήθελαν τα λεφτά του Μάικλ Τζάκσον,
με όποιον τρόπο μπορούσαν.
Η αντεξέταση είχε αποτέλεσμα.
Παρουσίασαν μάρτυρες που δεν ήταν αξιόπιστοι.
Κάθε μάρτυρας κατηγορίας
έχει προηγούμενα σε κάποιο βαθμό.
Ο Μέζερο ρίχνει κι άλλη λάσπη.
Δέκα άτομα κατέθεσαν, κι αυτός λέει ότι είναι απατεώνες και ψεύτες.
Ότι τάχα είναι πρόθυμοι να ρισκάρουν ψευδορκία, δυσφήμηση…
Πολύ πειστικοί ισχυρισμοί.
Περί αξιοπιστίας, όχι για τα στοιχεία.
Αυτά τα ερωτήματα καλούνται να εξετάσουν οι ένορκοι.
27η ΗΜΕΡΑ ΔΙΚΗΣ
Η εισαγγελία πρέπει να παρουσιάσει σύντομα κάτι πολύ σημαντικό.
Μάικλ, αθώος!
Όσο άσχημα κι αν φαινόταν εκείνη τη στιγμή για την εισαγγελία,
αυτό που έκαναν μετά ήταν πανέξυπνο.
Ποιον καλύτερο να φέρουν ως μάρτυρα
από τη μητέρα του Τζόρντι Τσάντλερ,
του μικρού αγοριού που πήρε εκατομμύρια δολάρια για να σιωπήσει;
ΤΖΟΥΝ ΤΣΑΝΤΛΕΡ
Οπότε, ήρθε η Τζουν Τσάντλερ να καταθέσει.
Όταν ανακαλύψαμε ότι θα κατέθετε η Τζουν Τσάντλερ,
έγινε πανδαιμόνιο.
Επέστρεψε να μας στοιχειώσει.
Για να καταλάβετε πόσο σημαντικό ήταν
να καταθέσει η μητέρα του Τζόρντι Τσάντλερ,
πρέπει να γυρίσουμε δέκα χρόνια νωρίτερα,
σε αυτό εδώ το σημειωματάριο,
το πρώτο τετράδιο με τις σημειώσεις μου για τον Μάικλ Τζάκσον.
Αυτή είναι η αρχική ιστορία που αποκαλύψαμε το 1993.
Η Αμερική έχει σοκαριστεί από το σκάνδαλο που περιβάλλει τον Μάικλ Τζάκσον.
Μπάρι, δεν θέλω να υπερβάλλω. Προσπαθώ να είμαι προσεκτική ρεπόρτερ.
Αλλά μπορεί κάλλιστα να βλέπουμε την πτώση ενός σούπερ σταρ.
Πηγές στο Λος Άντζελες λένε ότι η καταγγελία ενός 13χρονου
οδήγησε στην έρευνα κατά του Τζάκσον.
ΠΙΤΕΡ ΠΑΝ Ή ΑΝΩΜΑΛΟΣ;
Το Τμήμα Καταπολέμησης Σεξουαλικής Εκμετάλλευσης Ανηλίκων της Αστυνομίας
χειρίζεται την υπόθεση.
Πρώτη φορά που μιλήσαμε με το θύμα, ήταν στο σπίτι του πατέρα του.
Χωρισμένοι γονείς.
Οι καταγγελίες έλεγαν ότι είχε σεξουαλική σχέση με τον Μάικλ Τζάκσον.
Το θύμα είπε πολλές λεπτομέρειες.
Ένας ισχυρισμός ήταν ότι έκαναν μαζί ντους.
Ζωγράφισε συγκεκριμένες λεπτομέρειες του σώματος του κ. Τζάκσον.
Ζωγράφισε τα ιδιαίτερα του κ. Τζάκσον, συγκεκριμένα το πέος του,
λέγοντας ότι ο κ. Τζάκσον είχε σημάδια στο πέος του.
Κρίνοντας από τις λεπτομέρειες που έδινε
σ' εμένα και τους άλλους παρόντες αστυνομικούς,
δεν υπήρχε περίπτωση να τα επινοεί αυτά.
Οι δικηγόροι του Τζάκσον έπρεπε να εγγυηθούν
ότι ο Μάικλ θα υποβαλλόταν σε σωματική έρευνα
που θα έδειχνε αν διάφορα μέρη του σώματός του
ταίριαζαν με τις περιγραφές.
Εκδόθηκε ένταλμα για να φωτογραφίσουν τον Μάικλ Τζάκσον.
Ο κ. Τζάκσον ήταν έξω φρενών τότε,
φώναζε, ούρλιαζε στους δικηγόρους του: "Πώς επιτρέπετε να συμβεί αυτό;"
Μου επέδωσαν ένταλμα έρευνας που τους επέτρεπε να δουν
και να φωτογραφίσουν το σώμα μου, το πέος, τους γλουτούς,
το κάτω μέρος του σώματος, τους μηρούς, και οποιαδήποτε άλλη περιοχή ήθελαν.
Πρώτη φορά βλέπει ο κόσμος τον Μάικλ Τζάκσον να αρνείται
τις κατηγορίες σεξουαλικής κακοποίησης.
Σε μήνυμα που μεταδόθηκε ζωντανά από το ράντσο στη Σάντα Μπάρμπαρα,
περιέγραψε συναισθηματικά την πρόσφατη σωματική έρευνα.
Ήταν η πιο ταπεινωτική δοκιμασία της ζωής μου.
ΕΡΕΥΝΑ ΓΙΑ ΚΑΚΟΠΟΙΗΣΗ
Από ό,τι καταλαβαίνω, κάποιοι ντετέκτιβ επιβεβαίωσαν το σκίτσο,
ταίριαξαν τις φωτογραφίες και τα σημάδια
που είχε ο Μάικλ Τζάκσον στο σώμα του.
ΚΕΝΤΡΟ ΠΑΡΚΕΡ
Είχαμε μια καλή υπόθεση,
αλλά το θύμα δεν ήθελε να προχωρήσει ποινικά.
Ο νεαρός που ήταν καταλύτης για την έρευνα
μας ενημέρωσε πρόσφατα ότι δεν θέλει να συμμετάσχει,
ότι πρέπει να αρνηθούμε τη δίωξη του κ. Τζάκσον.
Δεν το πίστευα.
Δεν έχουμε θύμα.
Κανείς άλλος δεν θέλει να καταθέσει.
Δεν έχουμε υπόθεση.
Έγινε ο διακανονισμός
και ο νεαρός κατήγορος του Τζάκσον είναι πλέον εκατομμυριούχος.
Ο Μάικλ Τζάκσον κατάλαβε τι μπορούσε να του κάνει αυτό το παιδί,
και τα 23 εκατομμύρια ήταν για να μη φυλακιστεί ο Μάικλ Τζάκσον.
Του είπα: "Μα τώρα πρέπει να σταματήσει αυτό, Μάικ.
Δεν πρέπει να σε ξαναδούν με παιδιά, ποτέ".
Μάικλ, αθώος!
Η μητέρα του φερόμενου ως θύματος το 1993
είναι η 51η μάρτυρας που καταθέτει για την εισαγγελία.
Η Τζουν Τσάντλερ, μια πολύ αξιόπιστη μάρτυρας.
Πρώτη φορά οι ένορκοι θα ακούσουν την αλήθεια για ό,τι συνέβη στον γιο της.
Εκτός από την καθαυτό περιγραφή της ασέλγειας, όλα τα υπόλοιπα
μπορούσαν να προέλθουν από εκείνη.
Η κατάθεση της Τζουν Τσάντλερ ήταν συναρπαστική.
Είπε ότι η ίδια, ο γιος της και η μικρή της κόρη
ταξίδευαν στον κόσμο με τον Μάικλ Τζάκσον.
Ήταν μια χαοτική περίοδος.
Η Τζουν Τσάντλερ κατέθεσε.
Στα τέλη Μαρτίου του 1993 πήγαν στο Λας Βέγκας.
Ο Τζάκσον τής είπε κλαίγοντας:
"Δεν με εμπιστεύεσαι. Είμαστε οικογένεια. Γιατί δεν αφήνεις τον Τζόρνταν μαζί μου;"
Εκείνη είπε: "Είναι μαζί σου".
"Μα γιατί όχι στο δωμάτιό μου;"
Ο Μάικλ έτρεμε και έλεγε:
"Είμαστε οικογένεια. Περνάμε καλά με τον Τζόρντι.
Γιατί όχι στο κρεβάτι μου; Δεν τρέχει τίποτα. Δεν με εμπιστεύεσαι;"
Τελικά, του επέτρεψε να κοιμηθεί με τον Τζάκσον.
Και έκτοτε, κοιμόταν πάντα με τον Μάικλ Τζάκσον.
Ο Μάικλ Τζάκσον διανυκτέρευσε πάνω από 30 φορές
στο σπίτι της στη Σάντα Μόνικα.
Πού έμεναν; "Στο δωμάτιο του γιου μου".
Ερώτηση: "Υπάρχει πάνω από ένα κρεβάτι εκεί;"
"Όχι".
Αυτό με ανατριχιάζει.
Δεν μπορούσες παρά να σκέφτεσαι ότι αυτή η γυναίκα
πείστηκε να αφήσει τον γιο της να κοιμηθεί με τον Μάικλ Τζάκσον.
Ήταν 12 ετών.
Ο Τζάκσον τής έδωσε ένα πολύ ακριβό βραχιόλι Cartier.
Κι από τότε, κάθε φορά που ο Τζάκσον και ο Τζόρντι ήταν μαζί,
κοιμόντουσαν μαζί.
Είχες την αίσθηση ότι πούλησε τον γιο της.
Και μετά είπε στους ενόρκους ότι είχε να δει τον γιο της 11 χρόνια.
Είχες την εντύπωση ότι η Τζουν Τσάντλερ κατάλαβε ότι είχε κάνει κάτι κακό.
Είχε επιτρέψει την πρόσβαση στον γιο της και τώρα το μετάνιωνε.
Ήξερα ότι πονούσε.
Το έβλεπα στο πρόσωπό της όταν μιλούσε για τον Τζόρντι.
Δεν μπόρεσαν να συνεχίσουν
μια φυσιολογική σχέση μητέρας-γιου μετά από αυτό.
Είναι εικασία, αλλά νομίζω ότι ο Τζόρνταν την κατηγορούσε
που δεν τον προστάτεψε από αυτήν την κακοποιητική σχέση,
όπως θα έπρεπε να κάνει μια μάνα.
Εσύ παίρνεις διαμάντια, εγώ κακοποιούμαι.
Αυτή είναι η συμφωνία.
Ήταν σπαρακτικό και εξοργιστικό ταυτόχρονα.
Θυμάμαι να κάθομαι στην αίθουσα και να τη βλέπω.
Σκέφτηκα ότι ίσως έδωσε τη χαριστική βολή στον Μάικλ.
Σκέφτηκα ότι οι ένορκοι θα τον στείλουν φυλακή.
Με έκανε να σταματήσω και να σκεφτώ: "Πω πω".
Όταν ξέρεις ότι ο Μάικλ Τζάκσον πλήρωσε αυτήν την οικογένεια,
αναρωτιέσαι, μήπως είναι ένοχος;
Μάικλ, είπε η Τζουν Τσάντλερ την αλήθεια;
Ουδέν σχόλιο. Δεν θα γίνουν σχόλια.
Το μοτίβο που έδειξε ήταν τόσο κοντά στην παρούσα υπόθεση,
που οι ένορκοι θα πίστευαν ότι ο Τζάκσον είχε μέθοδο αποπλάνησης παιδιών.
Μετά το σκέλος της ασέλγειας, η εισαγγελία συνεχίζει με την κατηγορία
ότι η οικογένεια Αρβίζο κρατήθηκε παρά τη θέλησή της.
29η ΗΜΕΡΑ ΔΙΚΗΣ
Η Τζάνετ Αρβίζο, η μητέρα του κατήγορου, καταθέτει.
Αθώος!
Μάικλ!
Ο Μάικλ Τζάκσον αντιμέτωπος με τη μητέρα
του έφηβου που κατηγορείται ότι κακοποίησε.
Για τους εισαγγελείς, η Τζάνετ Αρβίζο, μητέρα του κατήγορου, Γκάβιν Αρβίζο,
ήταν η πιο σημαντική, κομβική μάρτυρας.
Θα κατέθετε ότι είχε απαχθεί, η οικογένεια κρατήθηκε παρά τη θέλησή της
και ο Τζάκσον είχε ασελγήσει στον γιο της.
Η Τζάνετ ήταν πολύ περίπλοκη γυναίκα.
Με τρία παιδιά από πολύ νέα, ζούσε σε συνθήκες φτώχειας.
Έμεναν σε ένα διαμέρισμα ενός δωματίου.
Παντρεμένη με κάποιον βίαιο και κακοποιητικό.
Αυτό επηρέασε τον τρόπο που έβλεπε τον κόσμο.
Ανασφαλής, διχασμένη και συναισθηματικά τραυματισμένη.
Και έτσι παρουσιάστηκε.
Η μαρτυρία αφορούσε την κατηγορία
ότι ο Τζάκσον φυλάκισε εκείνη και τα τρία παιδιά της.
Στο εδώλιο του μάρτυρα, η Τζάνετ είπε ότι την περικύκλωσε η ομάδα του Τζάκσον
μετά το ντοκιμαντέρ του Μάρτιν Μπασίρ.
Είπαν: "Πρέπει να κρυφτείς στο Νέβερλαντ,
ώστε να μη σε βρουν τα ΜΜΕ".
Έκανε ό,τι της έλεγαν.
Ανακαλύψαμε νωρίς στην υπόθεση
το βίντεο που έδειχνε όλη την οικογένεια Αρβίζο
να εκθειάζει τον Μάικλ Τζάκσον
κι όσα είχε κάνει γι' αυτούς.
Παίζει μαζί τους, γελάει μαζί τους.
Τους…
αφήνει να κερδίζουν.
Όταν γυρίστηκε εκείνο το βίντεο,
η Τζάνετ δεν είχε ιδέα ότι συνέβαινε οτιδήποτε ανάρμοστο,
οτιδήποτε κακό, οτιδήποτε εγκληματικό.
Πίστευε ακόμα ότι ο Μάικλ Τζάκσον ήταν ο σωτήρας της οικογένειας.
Όλες οι πόρτες ήταν κλειστές,
και ο Μάικλ είπε: "Όλες οι πόρτες μου είναι ανοιχτές.
Το σπίτι μου είναι και δικό σας.
Και για τα παιδιά σου,
είμαι σαν πατέρας τους".
Κι εμένα με αποκαλεί "οικογένεια".
Ο Μάικλ Τζάκσον τής έλεγε ότι είναι οικογένεια,
ότι έχει μια ιδιαίτερη σχέση όχι μόνο με τον γιο της,
αλλά και με την ίδια, και ότι μπορεί να βασιστεί πάνω του.
Τέτοιου είδους πράγματα κατέθεσε επίσης και η Τζουν Τσάντλερ.
Κάθε εισαγγελέας που ασχολείται με σεξουαλικά εγκλήματα ξέρει
ότι ένα μοτίβο συμπεριφοράς επαναλαμβάνεται.
Πιστεύουμε ότι η διαδικασία αποπλάνησης επεκτείνεται πέρα από το παιδί,
περιλαμβάνει την οικογένειά του.
ΑΓΑΠΗ
Πάντοτε σε όλα τα παιδιά με τα οποία είχε σχέση ο Μάικλ Τζάκσον,
δεν υπήρχε πατρική μορφή.
Όπως με τον Τζόρνταν. Οι γονείς του είχαν χωρίσει.
Το ίδιο και με τον Γκάβιν.
Ο Μάικλ Τζάκσον τούς έλεγε: "Εγώ είμαι ο πατέρας τώρα.
Θα σε φροντίζω και θα σ' αγαπώ, θα έχεις περιποίηση και μέριμνα.
Πίστεψέ με, θέλω μόνο το καλό σου.
Πάμε στο κρεβάτι τώρα".
Ευθύς εξαρχής, υπήρχαν πράγματα που δεν έβγαζαν νόημα για την οικογένεια.
Ο Μάικλ Τζάκσον δεν μπορούσε να καταλάβει
γιατί του το έκαναν αυτό.
Όλοι έχουν παρελθόν.
Όταν πρόκειται για τους Αρβίζο, ποιοι είναι αυτοί οι άνθρωποι;
Ο Μάικλ μού είπε: "Αυτή είναι η δουλειά σου, Μπράιαν.
Η δουλειά σου είναι να μάθεις τι συνέβη πραγματικά εδώ".
Έπρεπε να βρω κάθε κρυμμένο μυστικό τους,
κάθε ύποπτο προηγούμενο.
"Πρέπει να το ξετρυπώσεις".
Ψάχνω στα δικαστικά αρχεία.
Το βρήκα.
Υπάρχει μια υπόθεση κατά του JCPenney από τους Αρβίζο.
Ο Γκάβιν Αρβίζο έκλεψε ρούχα,
και ο φύλακας τον είδε και τον έπιασε.
Η Τζάνετ Αρβίζο είδε τι έγινε
και ακολούθησε μια συμπλοκή.
Ένας καβγάς.
Δεν κατηγορήθηκαν για κλοπή.
Αντίθετα, η Τζάνετ Αρβίζο έκανε αγωγή κατά του JCPenney,
ισχυριζόμενη ότι ο φύλακας ασέλγησε πάνω στην Τζάνετ Αρβίζο στο πάρκινγκ.
Στάσου, το έχουν ξανακάνει.
Είναι η ίδια μέθοδος.
Ανακάλυψα ότι είχαν λάβει 152.000 δολάρια
πληρωμή για έναν διακανονισμό.
Και είπα: "Έχουν τόσα λεφτά. Γιατί παίρνουν επιδόματα;"
Ήταν απατεώνες. Ήξεραν πώς να το κάνουν.
Βρήκα το κρίσιμο στοιχείο.
Αλλά ήταν αρκετό;
Σήμερα στη δίκη, ο δικηγόρος του Τζάκσον αντεξετάζει τη μητέρα του κατήγορου.
Τώρα ήρθε η σειρά της υπεράσπισης.
Μάικλ, ανυπομονείς να αντεξεταστεί αυτή η μάρτυρας;
Η αντεξέταση του Τομ Μέζερο ήταν χειρουργική.
Ποτέ εκρηκτική, αλλά συντριπτική.
Ανέτρεψε το αφήγημα.
Έκανε τους Αρβίζο επιτιθέμενους,
θηρευτές, και τον Μάικλ Τζάκσον θήραμα.
Η απάτη με τα επιδόματα ήταν τόσο ισχυρή,
που την έκανε να επικαλεστεί το δικαίωμα σιωπής.
Άφησε την Τζάνετ Αρβίζο ουσιαστικά να κρεμαστεί μόνη της.
Η αντίδραση στην αίθουσα του δικαστηρίου ήταν ολοφάνερη.
ΣΥΝΕΔΡΙΑΣΗ ΕΝΟΡΚΩΝ
Με ενόχλησε.
Για μένα ήταν…
ήταν απλώς μια φάρσα.
Ήθελε μόνο τα λεφτά.
Ήθελε τα λεφτά.
Σε κάθε ευκαιρία, η υπεράσπιση την κατακεραύνωνε.
Η ιδέα ότι είναι οικογένεια απατεώνων
που ψάχνουν εύκολο χρήμα είναι γελοία.
Δραματικές στιγμές στη δίκη του Μάικλ Τζάκσον για ασέλγεια.
Είδε τον Τζάκσον να γλείφει το πρόσωπο του γιου της
και το αναπαρέστησε,
κάτι που ήταν απίστευτα αλλόκοτο.
Φώναξε, αυτολεξεί:
"Το Νέβερλαντ είναι όλο ποτά, πορνογραφία και σεξ με αγόρια".
Παραληρούσε. Μιλούσε ασυνάρτητα, συναισθηματικά.
Κατέθετε επί αρκετές ημέρες.
Κάθε μέρα εμφανιζόταν διαφορετική.
Τη μία μέρα ήταν πολύ ήρεμη, την επόμενη πολύ οργισμένη
και την επόμενη πολύ θλιμμένη.
Ποτέ δεν ήξερες πώς θα ήταν η Τζάνετ Αρβίζο.
Εγώ ξέρω μόνο ότι καθόμουν δύο μέτρα μακριά της
και έδειχνε τους ενόρκους.
"Ελάτε στη θέση μου. Μη με κρίνετε".
Έλεγε ότι την απήγαγαν με αερόστατο.
Την έλεγα Τζάνετ από Άλλον Πλανήτη.
Συγγνώμη, αλλά έτσι συμπεριφερόταν.
Φυσιολογική αντίδραση για μια μητέρα που συνειδητοποιεί
ότι το παιδί της έχει εκτεθεί σε κίνδυνο.
Και ήταν κάποια που ψυχολογικά δεν μπορούσε να το διαχειριστεί.
Δεν ξέρω καν αν εγώ θα μπορούσα.
Και είχα αρκετά φυσιολογική ανατροφή.
Σήμερα πήγαμε από το Νέβερλαντ στη χώρα της φαντασίας.
Η μάρτυρας αυτή ήταν συμφορά.
Χειρότερη μάρτυρα δεν θα μπορούσες να φανταστείς για έναν εισαγγελέα.
Ήταν μια εξαιρετικά καθοριστική στιγμή στην υπόθεση.
Εκείνη ήταν, τελικά, αυτό που χρειαζόταν η υπεράσπιση.
Δηλαδή η προσωποποίηση της εύλογης αμφιβολίας.
Ήταν πολύ σημαντική στιγμή για τον Μάικλ Τζάκσον.
Η υπόθεση πήγαινε πολύ καλά γι' αυτόν.
Μάικλ, είσαι ευχαριστημένος με την πορεία της αντεξέτασης;
Πάει καλά.
Ο Μάικλ ήταν ενθουσιασμένος και περιχαρής, στην πραγματικότητα.
Ήταν μια καλή μέρα.
Εκτιμώ εκείνες τις μέρες,
τις καλές μέρες, γιατί τις περισσότερες φορές
ήταν πολύ αγχωτικά.
Σε όλη τη διάρκεια της δίκης, χειροτέρευε ψυχικά και σωματικά,
γιατί είχε παραλύσει από τον φόβο και την αγωνία.
Μερικές φορές, τον έβλεπες…
σκεπτικό,
και έβλεπα τα δάκρυα να κυλούν,
γιατί τον κατέστρεφε όλο αυτό.
Μια βασική μάρτυρας κατηγορίας θα καταθέσει, η πρώην σύζυγος του Τζάκσον.
Η πρώην σύζυγός του,
μητέρα των δύο παιδιών του, θα καταθέσει ως μάρτυρας.
Καθώς ξέραμε ότι η Ντέμπι Ρόου ήταν με το μέρος της εισαγγελίας,
ήταν προβληματικό.
Η Ντέμπι, η πρώην σύζυγος του Μάικλ Τζάκσον,
θα είναι μάρτυρας τώρα.
Σκέφτομαι: "Αμάν, τι θα γίνει;"
Η Ντέμπι Ρόου δίνει στον Μάικλ Τζάκσον αυτό που ήθελε πάντα, δικά του παιδιά.
Όχι ένα, αλλά δύο.
Και συμφωνεί να μην είναι μέρος της ζωής των παιδιών.
Παραιτήθηκε από τα γονικά δικαιώματά της, ώστε τα παιδιά να είναι μόνο δικά του.
Άλλαξε γνώμη, όμως.
Η Ρόου μάχεται για την επιμέλεια των παιδιών με τον Τζάκσον,
ταραγμένη επειδή δεν έχει πληρωθεί διατροφή πάνω από έναν χρόνο.
Είπε στην εισαγγελία ότι είχε να δει τα παιδιά της δυόμισι χρόνια
επειδή ο Τζάκσον δεν την άφηνε, και τον αποκάλεσε κοινωνιοπαθή.
Τι επιτυχία για την εισαγγελία να έχει την Ντέμπι Ρόου.
Το προηγούμενο βράδυ,
ήμουν σε ένα εστιατόριο όπου τρώγαμε κάθε βράδυ.
Και ήταν εκεί η Ντέμπι.
Ήταν με την εισαγγελία και μιλούσαν
σκυμμένοι όλοι μαζί και κρατούσαν σημειώσεις,
και ήταν πολύ εκφραστική, ποιος ξέρει τι έλεγε;
Αλλά δεν ήταν καλό.
38η ΗΜΕΡΑ ΔΙΚΗΣ
Ίσως υπάρξουν αψιμαχίες
στη δίκη του Μάικλ Τζάκσον με την πρώην σύζυγό του.
Εκείνη τη στιγμή, είχαμε μάχη.
Έπρεπε να τα δώσουμε όλα.
Η Ντέμπι Ρόου είχε πληροφορίες που ήταν σχετικές,
επικριτικές για εκείνον και όσα έκανε με παιδιά.
Θα καταφέρναμε να την κάνουμε να δώσει αυτές τις πληροφορίες
με τρόπο αποτελεσματικό και πειστικό για τους ενόρκους;
Εκείνη δεν έδειξε δισταγμό να το κάνει.
Είναι δυνητικά καταστροφικό για την υπεράσπιση.
Θα θεωρηθεί αυτομάτως αξιόπιστη
λόγω του ποια είναι και όσων μπορεί να ξέρει.
Το ότι η Ντέμπι Ρόου θα κατέθετε ως μάρτυρας κατηγορίας
ήταν συγκλονιστικό γεγονός.
Ο Ράντι, ο Τζερμέιν, η Λατόγια, ο κ. Τζάκσον, όλοι στην υπεράσπιση,
σε όλους είχαν κοπεί τα ήπατα.
Ο κόσμος θα πίστευε ότι εκείνη ήξερε από μέσα τι γινόταν.
Έρχεται η Ντέμπι Ρόου, έτσι;
Και κοιτάζει τον Μάικλ.
Την κοιτάζει κι εκείνος.
Και υπήρξε μια στιγμή…
που την είδα να αλλάζει.
Κάτι συμβαίνει σε μια αίθουσα δικαστηρίου που καταβάλλει τους ανθρώπους,
και βγαίνουν τα συναισθήματά τους, και συνέβη και σ' εκείνη.
"Μάικλ, σε εκτιμώ απεριόριστα".
Και το είπε.
Όσα κατέθεσε και όσα μας είπε ήταν δύο πολύ διαφορετικά πράγματα.
Ναι, αν περίμενα να πει κάτι του τύπου:
"Με ανησυχούσε η συμπεριφορά του, η συναναστροφή με παιδιά",
σίγουρα δεν το είπε όταν κατέθεσε.
Δεν μπορείς να κάνεις πολλά για να το εξουδετερώσεις αυτό.
Απλώς το αποδέχεσαι.
Ήταν πολύ καταστροφικό.
Η εισαγγελία διέκοψε τη μαρτυρία της.
Κατάλαβαν ότι άλλαξε στρατόπεδο.
Δεν θα μας έλεγε όσα μας είπε κεκλεισμένων των θυρών.
Ο Μάικλ ήταν μουδιασμένος όλη την ώρα.
Με κοίταξε και είπε: "Αυτή είναι η Ντέμπι μου.
Την αγαπώ κι εγώ", ξέρετε;
Η Ντέμπι Ρόου υποτίθεται πως θα ήταν η βόμβα της εισαγγελίας,
αλλά φαίνεται ότι τους έσκασε στα μούτρα.
Καθώς έφευγε από το εδώλιο, η Ντέμπι Ρόου έριξε μια μακριά, ικετευτική ματιά,
σαν να έλεγε: "Κοίταξέ με, σε παρακαλώ".
Εκείνος, όπως θυμάμαι, είχε σκυμμένο το κεφάλι.
Μόλις μπήκε στο δικαστήριο, ανέβηκε στο εδώλιο, κοίταξε τον Τζάκσον,
έλιωσε σαν παγάκι.
Τον αγαπούσε ακόμα; Γι' αυτό το έκανε;
Μια θεωρία είναι ότι αν κατέθετε υπέρ του Μάικλ Τζάκσον,
υπήρχε μια μυστική συμφωνία ότι θα την άφηνε να βλέπει τα παιδιά της.
Κανείς δεν το ξέρει, παρά μόνο η Ντέμπι Ρόου.
-Μάικλ, χάρηκες που ξαναείδες την Ντέμπι; -Πώς ήταν να βλέπεις την Ντέμπι Ρόου;
-Ουδέν σχόλιο. -Καθόλου σχόλια;
Η μόνη που έχει δικαίωμα να τον μισεί, δεν το κάνει.
Τι λέει αυτό για τον Τζάκσον;
Πώς την έφεραν ως μάρτυρα;
Πώς γίνεται να μην ήξεραν τι θα κατέθετε;
Είναι κακό. Ειδικά τόσο αργά στην υπόθεση.
Ξεκινά η υπεράσπιση. Θες να αρχίσεις και να τελειώσεις δυνατά.
Εδώ τελειώνει η υπόθεση για την εισαγγελία και τελειώνει η υπόθεση της εισαγγελίας.
Σαράντα πέντε ημέρες και 85 μάρτυρες μετά,
η εισαγγελία στην υπόθεση Τζάκσον ολοκλήρωσε.
Η εισαγγελία έκανε τόσο πολλά λάθη, ο Μάρτιν Μπασίρ ήταν ένα από αυτά.
Η Ντέμπι Ρόου, Θεούλη μου.
Αλλά εμείς είχαμε ακόμα πρόβλημα.
Με την κοινή γνώμη, πολύ σημαντικό.
ΔΗΜΟΣΚΟΠΗΣΗ
Το 70% έλεγε ότι ήταν ένοχος.
Αμάν, μας είχαν τσακίσει.
Από πότε συμφωνούν τόσοι Αμερικανοί σε οτιδήποτε;
Μπορούσαμε να επαναφέρουμε το κλίμα
στην πρότερη κατάσταση, υπέρ της υπεράσπισης;
Ανυπομονώ να τελειώσει. Αν τον ξαναδώ με πιτζάμες, δεν θ' αντέξω.
Η υπεράσπιση θα παρουσιάσει τη θέση της. Τώρα οι ομιλητές μας κι οι κλήσεις σας.
-Γεια, Λάρι. -Πες μας.
-Θα έπρεπε να καταθέσει ο Μάικλ; -Αν ήμουν συνήγορός του, οπωσδήποτε όχι.
44η ΗΜΕΡΑ ΔΙΚΗΣ
ΟΧΙ ΑΛΛΟΙ ΠΑΙΔΕΡΑΣΤΕΣ
Σ' ΑΓΑΠΑΜΕ ΜΑΪΚΛ
Μετά από δέκα εβδομάδες επιθέσεων στην εισαγγελία,
η υπεράσπιση παρουσιάζει τη θέση της.
Η σειρά της υπεράσπισης.
Η υπεράσπιση είχε ένα μεγάλο σχέδιο
για να βελτιώσει τη φήμη του Μάικλ Τζάκσον.
Και ποιον καλούν;
Τον Γουέιντ Ρόμπσον.
Καλούν τον Μπρετ Μπαρνς,
που η εισαγγελία είπε ότι ο Τζάκσον τον αποπλάνησε
και ασέλγησε πάνω του.
Αλλά μαντέψτε.
Κάλεσαν και τον σταρ του σινεμά Μακόλεϊ Κάλκιν.
Το παιδί από το Μόνος στο Σπίτι πάντα εκθείαζε τον Τζάκσον.
Τι συνέβη στο σπίτι; Αυτό ανησυχεί τον κόσμο.
Αυτό είναι το παράξενο. Δεν έγινε τίποτα.
Δηλαδή, τίποτα. Παίζαμε βιντεοπαιχνίδια.
Ο Μακόλεϊ Κάλκιν. Καλό παιδί.
Του τηλεφώνησα και είπα:
"Μακ, υπάρχουν κατηγορίες εναντίον του Μάικλ σχετικά μ' εσένα".
Ο Μακόλεϊ Κάλκιν είπε:
"Απ' όσα βλέπω να γίνονται στη δίκη,
ο Μάικλ έχει μπλέξει άσχημα.
Θα είμαι στο πλευρό του, Μπράιαν. Θα έρθω. Θα καταθέσω.
Τους το είπα χίλιες φορές. Θα το ξαναπώ".
Οι ένορκοι φαίνονταν μαγεμένοι από τις διασημότητες.
Ήταν το παιδί από το Μόνος στο Σπίτι μπροστά τους
και ορκιζόταν να πει την αλήθεια.
Είπε στους ενόρκους να τον πιστέψουν. "Αν εμπιστεύεστε εμένα,
τον σταρ Μακόλεϊ Κάλκιν, εμπιστευτείτε τον Μάικλ Τζάκσον".
Ο Μάικλ Τζάκσον τον κοίταξε για μια στιγμή.
Χαμογέλασε.
Ήταν μια στιγμή ανάμεσα σε δύο τεράστιους σταρ
σαν να σταμάτησε ο κόσμος όλος
και οι δυο τους μοιράστηκαν μια στιγμή μεταξύ τους.
Αρνήθηκε κατηγορηματικά ότι ο Τζάκσον ασέλγησε πάνω του
ή τον άγγιξε ανάρμοστα.
Ο Κάλκιν αποκάλεσε γελοίες τις κατηγορίες.
Το ίδιο είπε και ο δεύτερος μάρτυρας, ο Μπρετ Μπαρνς.
Ο χορογράφος Γουέιντ Ρόμπσον είπε ότι γνώρισε τον Τζάκσον στα πέντε του
και κοιμήθηκε μαζί του πάνω από 20 φορές μέχρι τα 14 του.
Ο Γουέιντ είπε: "Όχι.
Ο Μάικλ δεν με άγγιξε ποτέ. Δεν έκανε ποτέ οτιδήποτε
που να σχετίζεται έστω και ελάχιστα με αυτές τις κατηγορίες".
Ο Γουέιντ ήταν πολύ πειστικός,
με έκανε να νιώσω ότι μου έλεγε την αλήθεια.
Είναι δύσκολο να πεις ψέματα σε κάποιον.
Αν τον κοιτούσες κατάματα, θα απέφευγε το βλέμμα σου
ή θα φαινόταν αφηρημένος.
Μα αυτός δεν έκανε τίποτα τέτοιο.
Ήταν τρεις επιτυχίες για τον Τομ Μέζερο.
Και οι τρεις νέοι είπαν ότι ο χρόνος που πέρασαν στο Νέβερλαντ
ήταν μαγικός και ασφαλής.
"Κοιμόσουν με τον Μάικλ Τζάκσον όσο ήσουν εκεί;"
"Ναι". "Και δεν συνέβη ποτέ κάτι κακό;"
"Όχι, δεν συνέβη ποτέ κάτι κακό".
Μου θύμισε το 1993,
όταν ο Γουέιντ Ρόμπσον, εννιά ετών, και ο Μπρετ Μπαρνς, εννιά ή δέκα ετών,
παρουσιάστηκαν από την ομάδα του Τζάκσον.
Έχετε κοιμηθεί στο ίδιο κρεβάτι;
Ναι, μα εγώ στη μία πλευρά κι αυτός στην άλλη.
Είναι μεγάλο το κρεβάτι.
Ναι, κάποιες φορές ήμασταν μόνο εγώ κι ο Μάικλ.
Άλλες φορές είχε καλέσει κι άλλους φίλους.
Είναι απλώς ένα πιτζάμα πάρτι. Διασκεδάζουμε πολύ.
Και ήταν εκεί, χρόνια μετά,
καταθέτοντας το ίδιο ως ενήλικοι.
Ναι, κοιμήθηκαν με τον Μάικλ Τζάκσον,
αλλά "δεν έγινε τίποτα".
Ήταν μάντρα.
Δεν έγινε τίποτα.
Δεν έγινε απολύτως τίποτα.
Γίνεται πιο ισχυρή υπεράσπιση;
Και αναρωτιέσαι γιατί η εισαγγελία
ανέφερε εξαρχής αυτές τις τρεις υποθέσεις.
Έπρεπε να ξεπεράσουμε κάτι σχεδόν συντριπτικό.
Είχαμε πει στους ενόρκους ότι πιστεύαμε πως ο Γουέιντ Ρόμπσον ήταν θύμα.
Είχαμε μάρτυρα που είδε ότι τον κακοποιούσε ο Μάικλ Τζάκσον.
Αυτός επέμενε πως όχι.
Είναι πολύ δύσκολο να ξεπεράσεις τέτοια στοιχεία.
Εγώ έπρεπε να τον αντεξετάσω.
Ήμουν μέσα στο δικαστήριο.
Κάποια στιγμή, η εισαγγελία ήταν τόσο απογοητευμένη
με το πόσο καλά τα πήγαινε για την υπεράσπιση,
που ο εισαγγελέας έσκυψε στο εδώλιο από την απογοήτευση,
σαν να έλεγε: "Δεν σε σπάμε".
Και είπε: "Ξέρετε,
ίσως σας έκανε αυτά τα πράγματα ενώ κοιμόσασταν".
Το κοινό έμεινε άφωνο, γιατί σκέφτονταν: "Τόσο απελπισμένος είσαι;"
Ήταν δύσκολο να το ξεπεράσουμε.
Είναι δύσκολο να πείσεις τους ενόρκους όταν το ίδιο το υποκείμενο της πράξης
λέει ότι δεν έγινε.
Είχα αποφασίσει ότι ο πιο αποτελεσματικός τρόπος να το αντιμετωπίσω
ήταν να παρουσιάσω κάποιο από το υλικό,
σεξουαλικά αποκαλυπτικό υλικό που είχαμε κατασχέσει από το σπίτι του.
Δύο βιβλία παρουσίασε η εισαγγελία.
Το ένα είναι το Boys Will Be Boys!
Κι ένα άλλο, θα καλύψω τη φωτογραφία στο εξώφυλλο,
που λέγεται απλώς The Boy, a Photographic Essay.
Σε αυτά τα βιβλία, θα δείτε γυμνά αγόρια ξαπλωμένα σε βράχους,
γυμνά αγόρια να τρώνε μπανάνες, γυμνά αγόρια να αγγίζονται.
Και ξαφνικά, ο Γουέιντ Ρόμπσον,
που καθόταν ακίνητος στη θέση του μάρτυρα,
κατέρρευσε.
Όλη του η στάση άλλαξε.
Φαινόταν ότι αυτά τα βιβλία τον επηρέασαν.
Και αναρωτήθηκα,
του είχε δείξει ο Τζάκσον αυτά τα βιβλία;
Ο Ρον Ζόνεν, ο εισαγγελέας, έκανε εξαιρετική δουλειά
μετατρέποντας αυτόν τον μάρτυρα σε δικό του μάρτυρα.
Ο στόχος μου ήταν να κάνω τους ενόρκους να ανησυχήσουν όσο περισσότερο γινόταν.
Ήθελα οι ένορκοι να σκεφτούν:
"Δεν θα ήθελα το παιδί μου να κοιμάται με έναν άντρα
που θεωρεί αυτό το υλικό συναρπαστικό ή δελεαστικό".
Ένιωσα σαν να με χτύπησαν με καδρόνι στην κοιλιά.
Η κατάθεση είχε διάρκεια μόνο δύο ώρες, αλλά ήταν τρομερά δυνατή, Νάνσι.
Η εισαγγελία κέρδισε κάποιους πόντους.
Ήταν αρκετοί; Αυτό ήταν στο χέρι των ενόρκων.
Τις επόμενες δύο εβδομάδες,
ο Τομ Μέζερο παρουσίασε στους ενόρκους κάθε κρίσιμο στοιχείο,
κάθε σημαντικό μάρτυρα.
Κάλεσαν 50 μάρτυρες σε διάστημα δύο εβδομάδων.
Υπήρχαν πολλές παράλογες απόψεις στη δίκη
τις οποίες οι μάρτυρές μας διέλυσαν.
Ο δικηγόρος του Τζάκσον, Τομ Μέζερο, είπε απλώς: "Η υπεράσπιση ολοκλήρωσε".
Ο Μάικλ Τζάκσον παραδέχεται ότι κοιμάται με παιδιά,
αλλά είναι ο 46χρονος ποπ σταρ παιδεραστής;
Οι ένορκοι στη Σάντα Μαρία της Καλιφόρνιας καλούνται να απαντήσουν.
Μετά από ένα τρίμηνο καταθέσεων,
οι ένορκοι στη δίκη του Μάικλ Τζάκσον άρχισαν τις διαβουλεύσεις την Παρασκευή.
Αθώος!
-Μάικλ! -Αθώος!
Ο Μάικλ είναι αθώος!
Είχα άγχος.
Το πρώτο που κάναμε ήταν μια ψηφοφορία.
Ήταν σχεδόν ισοπαλία
ανάμεσα σε όσους τον θεωρούσαν ένοχο και όσους τον θεωρούσαν αθώο.
Μα αυτό πρέπει να αποδειχτεί πέραν πάσης λογικής αμφιβολίας.
Μπορείτε να αμφιβάλλετε ότι συνέβη;
ΣΥΣΚΕΨΗ ΕΝΟΡΚΩΝ, ΗΜΕΡΑ 1
Συσκέπτονται εδώ και τρεις μέρες.
Όσο πιο πολύ διαρκεί, μπορεί να σημαίνει ότι έχουν επικεντρωθεί σε κάποια θέματα.
Τα συναισθήματα ήταν έντονα.
Υπήρχαν φωνές, κλάματα και κραυγές.
Μας άκουγαν οι άνθρωποι απ' έξω.
Σε όλο τον κόσμο, όλοι παρακολουθούσαν.
Τα ΜΜΕ ήταν συνεχώς καταπάνω.
Υπήρχε μεγάλη πίεση.
Κάτι που αντηχεί αυτήν τη στιγμή στην αφροαμερικανική κοινότητα,
δεν πιστεύουν ότι ο Μάικλ Τζάκσον αντιμετωπίζεται δίκαια.
Ο Μάικλ Τζάκσον, μπροστά σε ενόρκους που ήταν κυρίως λευκοί,
συντηρητικοί κάτοικοι της Σάντα Μαρία, πιθανότατα θα κρινόταν ένοχος.
Σκεφτείτε τη φωτογραφία.
Σκεφτείτε τον χορό στην οροφή του SUV.
Δέκα κατηγορίες κατά του Μάικλ Τζάκσον.
Σκεφτείτε όλες τις κατηγορίες.
Για τους εισαγγελείς, είναι καίριο να δουν τη γενική εικόνα,
να πουν: "Υπάρχει μοτίβο εδώ. Δεν αφορά μόνο αυτό το αγόρι.
Είναι η μέθοδός του".
Με όσες κατηγορίες αντιμετώπιζε, οι πιθανότητες ήταν εναντίον του.
ΣΥΣΚΕΨΗ ΕΝΟΡΚΩΝ, ΗΜΕΡΑ 5
Οι ένορκοι είναι εκεί μέσα.
Πρέπει να βγάλουν απόφαση. Δεν το περιμένω σύντομα.
Είναι πολύ περίπλοκη υπόθεση.
Κάθε μέρα μαζεύονταν όλο και περισσότεροι θαυμαστές.
Η Νταϊάν πήρε φωτιά!
Δεν χρειαζόμαστε νερό! Άσε την καριόλα να καεί!
Μεγάλη ένταση σ' εκείνο το πάρκινγκ.
Σταματήστε τους παιδόφιλους!
Την ενοχλεί το ότι είναι μαύρος.
Τι ξεστόμισε για το ότι κοιμάται με αγόρια;
Δεν ξέρω τι παιδιά μεγαλώσατε.
Δεν δείχνει ότι το έκανε.
Θα πάτε στην κόλαση, ίσως με τον Μάικλ Τζάκσον.
Αθώος!
Δεν θα πω ότι ανησυχώ.
Θα πω ότι προσεύχομαι.
Έχουμε πίστη στους ενόρκους. Θα το χειριστούν αυτοί.
Ο Μάικλ είναι αθώος!
Αργά ή γρήγορα, κάποιος πρέπει να βγει από εκεί,
να ανακοινώσει κάτι.
Στείλαμε τον κλητήρα να πει στον δικαστή: "Είμαστε σε αδιέξοδο. Τι να κάνουμε;"
Ο δικαστής είπε:
"Όχι, δεν θα ακυρώσουμε τη δίκη. Θα καθίσετε και θα καταλήξετε".
Η ουσία της υπόθεσης είναι: πιστεύεις τα αγόρια που τον κατηγορούν;
Και τη μητέρα που λέει ότι ήταν όλοι περιορισμένοι στο Νέβερλαντ;
ΣΥΣΚΕΨΗ ΕΝΟΡΚΩΝ, ΗΜΕΡΑ 7
Η πιο πολύκροτη ιστορία του αιώνα, πρέπει να την καλύψουμε.
Να ξέρουμε πού είναι ο Γκάβιν.
Βασικά τον παρακολουθούμε. Δεν ξέρει ότι είμαστε εκεί.
Με τηλεφακό.
Εδώ έχουμε τον Γκάβιν με τον αδελφό του τον Σταρ,
αγοράζουν σνακ σαν να ετοιμάζονται για ταινία.
Καθώς φεύγουν από το μαγαζί,
τους βλέπεις να κοιτάζουν την τηλεόραση στο ταβάνι.
Έκτακτη είδηση.
Οι ένορκοι στη Σάντα Μαρία ανακοίνωσαν ότι κατέληξαν σε ετυμηγορία.
Υπάρχει ετυμηγορία για την υπόθεση Τζάκσον. Έτσι το έμαθε.
Ήμασταν εκεί εκείνη τη στιγμή.
Δεν είναι χαρούμενη εικόνα. Φαίνεται φοβισμένος.
Γύρισαν στο σπίτι τους όσο πιο γρήγορα μπορούσαν.
Υπάρχει ετυμηγορία. Αυτό μου είπαν.
Εντάξει, είναι επίσημο ότι στις 13:30 ώρα Ειρηνικού,
θα ανακοινωθεί η ετυμηγορία στη δίκη του Μάικλ Τζάκσον.
Όλοι είπαν: "Όπα".
Η καρδιά μου χτυπούσε γρήγορα.
Δώδεκα άντρες και γυναίκες ένορκοι.
Αν ένας από αυτούς εκφράσει εύλογη αμφιβολία
για οποιαδήποτε κατηγορία, απαλλάσσεται.
Ο σερίφης είπε: "Θέλω να ξέρεις
ότι όταν κριθεί ένοχος ο φίλος σου,
θα τον βγάλουμε από την αίθουσα τόσο γρήγορα,
που θα ζαλιστείς".
Και σκέφτηκα…
"Αυτός ξέρει κάτι που δεν ξέρω".
Ο Μάικλ Τζάκσον θα κριθεί ένοχος.
Η ετυμηγορία θα ανακοινωθεί όταν εκείνος φτάσει στο δικαστήριο.
Η αυτοκινητοπομπή του, όπως βλέπετε από το ελικόπτερο ζωντανά.
Η ζωή του Μάικλ εξαρτιόταν από την απόφαση των ενόρκων.
Κι εκείνος είχε πάθει σοκ.
Βρήκα ένα χωρίο στη Βίβλο, Ησαΐας 41,
και το έδωσα στη μητέρα του, την Κάθριν.
Της είπα να το διαβάσει.
"Μη φοβάσαι, διότι είμαι εγώ μαζί σου.
Μην αποκαρδιώνεσαι, διότι εγώ είμαι ο Θεός σου.
Θα σε ενισχύσω και θα σε βοηθήσω.
Θα σε στηρίξω με το δίκαιο δεξί μου χέρι.
Όσοι εξοργίζονται εναντίον σου θα ντροπιαστούν και θα ατιμαστούν.
Διότι είμαι ο Κύριος ο Θεός σου, που κρατά το δεξί σου χέρι και σου λέει:
'Μη φοβάσαι, θα σε βοηθήσω'".
Μια στιγμή.
Με γυρίζει πίσω.
Με γυρίζει πίσω σ' εκείνη τη στιγμή.
Ο Μάικλ Τζάκσον σε μερικές στιγμές θα μάθει τη μοίρα του.
Περισσότερες από 60 μέρες παρουσίασης τεκμηρίων, καταθέσεων,
καθυστερήσεων στο δικαστήριο.
Στα επόμενα 50 λεπτά περίπου.
Ζωντανά απ' έξω.
Οι ένορκοι θα ανακοινώσουν την κρίση τους.
Μάικλ!
Βλέπετε την ομάδα του Μάικλ Τζάκσον να φτάνει στο δικαστήριο.
Πολλοί θαυμαστές, ΜΜΕ, όλοι στριμωγμένοι.
Η ΠΟΛΩΝΙΑ Σ' ΑΓΑΠΑΕΙ
Ίσως είναι η τελευταία φορά
που ο Μάικλ Τζάκσον είναι ελεύθερος, για πολύ καιρό.
Θυμάμαι που είδα το πρόσωπό του.
Είπα: "Ουάου".
Το αργό περπάτημα ήταν σαν πορεία θανάτου, ξέρετε.
Κενό βλέμμα στο πρόσωπό του.
Καμία απολύτως έκφραση.
Ήταν σαν ζόμπι που απλώς υπήρχε.
Ο δικαστής ενέκρινε ηχητική αναμετάδοση. Θα την ακούσουμε όλοι ταυτόχρονα.
Οι ένορκοι μπαίνουν στην αίθουσα.
Νταϊάν Ντάιμοντ, πρώτη σειρά.
Κάθε μυς στο σώμα μου ήταν τεντωμένος,
γιατί μετά από τόσους μήνες, επιτέλους, θα τελείωνε;
Είτε τον υποστήριζες είτε ήσουν εναντίον του,
όλοι αγωνιούσαν.
Όλοι οι δικηγόροι σηκώθηκαν.
Ο Μάικλ Τζάκσον όρθιος, περιμένοντας την ετυμηγορία.
Όλοι ακούμε προσεκτικά.
Η πρώτη λέξη, το πρώτο ηχητικό που ακούμε από αυτό το δικαστήριο.
Στο μικρόφωνο.
Ο λαός της Καλιφόρνιας, ενάγων,
εναντίον του Μάικλ Τζο Τζάκσον.
Για την πρώτη κατηγορία.
Εμείς, οι ένορκοι στην υπόθεση,
κρίνουμε τον κατηγορούμενο αθώο για συνωμοσία,
όπως κατηγορείται στο πρώτο σκέλος.
Για τη δεύτερη κατηγορία.
Αθώος για άσεμνη πράξη σε ανήλικο παιδί.
Για την τρίτη κατηγορία.
Ο Μάικλ Τζάκσον είναι πλέον ελεύθερος.
-Ναι! -Για τη δέκατη κατηγορία.
Αθώος για παροχή αλκοολούχων ποτών.
Μπαμ, μπαμ, μπαμ, μπαμ, μπαμ. Αθώος για όλες τις κατηγορίες.
Δικαιώθηκε και αθωώθηκε. Σας το έλεγα.
Ο Τζάκσον διώχθηκε για εγκλήματα που δεν διέπραξε.
Αποδείχθηκε στο δικαστήριο.
Ούρλιαζαν απ' έξω. Το ακούγαμε μέσα στην αίθουσα.
Τα έχασα.
Δεν μπορούσα να σταματήσω να κλαίω. Ήταν πολύ συγκινητικό.
Θυμάμαι δάκρυα.
Ήμουν περιχαρής, αλλά σωματικά δεν άντεχα άλλο.
Λιποθύμησα τελείως.
Κατέληξα στο φορείο.
Μετά απ' όλα αυτά,
ο Μάικλ ήταν πάντα αθώος και αγαπητός.
Καμία απόδειξη! Όχι ένοχος! Καμία απόδειξη!
Ήταν δύσκολο. Όχι ένοχος.
Δεν λέει "αθώος".
Λέει "όχι ένοχος για όσα κατηγορείται".
Στο τέλος, αποκόμισα την εντύπωση ότι η Πολιτεία είχε χάσει την ευκαιρία.
Νομίζω ότι η Πολιτεία έκανε την υπόθεση πολύ περίπλοκη
προσθέτοντας τις κατηγορίες συνωμοσίας.
Είναι αθώος, πάντα ήταν.
Ο δικηγόρος Τομ Μέζερο είπε:
"Αν έχετε εύλογες αμφιβολίες για τις κατηγορίες της οικογένειας,
πρέπει να τον αθωώσετε", και το έκαναν.
Μία λέξη που δεν θέλεις να ακούσεις ποτέ είναι "αθώος".
Είναι η χειρότερη στιγμή για έναν επαγγελματία εισαγγελέα
να ακούσει "αθώος".
Αλλά αυτό συνέβη. Και είμαστε επαγγελματίες.
Αθώος. Οι ένορκοι αποφάσισαν. Τέλος.
Τελειώσαμε.
Κοιτάω τον Μάικλ Τζάκσον. Δεν έδειχνε ενθουσιασμό ή χαρά.
Γύρισε στον Τομ Μέζερο σε στιλ: "Τι έγινε;"
Ο Τομ Μέζερο τού ψιθύρισε στο αυτί: "Έλα, κερδίσαμε".
Γύρισα και κοίταξα, και ο Μάικλ Τζάκσον με κοίταξε κατάματα.
Και είπε: "Ευχαριστώ",
και έσκυψε το κεφάλι του.
Σκέφτηκα: "Απλώς κάνω τη δουλειά μου".
Πλησίασα τον Μάικλ.
"Συγχαρητήρια, Μάικ, τα κατάφερες".
Με κοίταξε σαν να μην ήμουν εκεί.
Τι δοκιμασία ήταν γι' αυτόν.
Στιγμές απόλυτης ταπείνωσης,
αγωνίας, ντροπής, σωματικού πόνου.
Δεν είναι μέρα που θες να πετάξεις τη σκούφια σου και να γιορτάσεις.
Τον βάλαμε στο αυτοκίνητο.
Επικρατούσε σχετική ησυχία.
Τον είδα να γέρνει πίσω έτσι
και να εκπνέει.
Και νομίζω πως συνειδητοποίησε
ότι τελείωσε αυτό.
Ότι θα πήγαινε σπίτι.
Ότι είναι ελεύθερος.
Είχα μια εξιδανικευμένη, ρομαντική ιδέα.
Τώρα θα ξαναβρεί τη ζωή του.
Εκείνος που με προσγείωσε ήταν ο μάνατζέρ του, ο Φρανκ ΝτιΛίο.
Γύρισε και μου είπε:
"Δεν καταλαβαίνεις".
Ρώτησα: "Τι;"
Είπε: "Αυτό θα καταστρέψει τη ζωή του Μάικλ.
Δεν θα το ξεπεράσει ποτέ".
Αυτό με συγκλόνισε.
Σκέφτηκα: "Θεέ μου, έχει δίκιο".
Ο Μάικλ ήξερε ότι υπήρχαν πολλοί
που τον θεωρούσαν ένοχο,
όποια κι αν ήταν η ετυμηγορία.
Ο πυρήνας της υπόθεσης
είναι η κατάθεση του αγοριού, του αδελφού του και της μητέρας.
Και σαφώς οι ένορκοι, και οι 12, απέρριψαν την κατάθεση.
Αυτό που επαναλάμβανε συνεχώς ο Γκάβιν ήταν:
"Δεν με πίστεψαν. Γιατί δεν με πίστεψαν;"
Ξέρετε, έτσι είναι αυτός.
Ένιωθε ότι είχε αποτύχει.
"Γιατί δεν με πίστεψαν;"
Το δικαστήριο κρίνει τον κατηγορούμενο αθώο για συνωμοσία…
Ο κόσμος συνέχισε να αναρωτιέται, ήταν ένοχος;
Δεν ήταν ένοχος;
Ενώ η δίκη αυτή αφορούσε σαφώς τον Μάικλ Τζάκσον
και κατηγορίες ασέλγειας,
η δίκη αφορούσε επίσης την πιο εύθραυστη εμμονή της Αμερικής
και ίσως ολόκληρου του κόσμου.
Ο Μάικλ Τζάκσον έχει ξεσηκώσει τον μουσικό κόσμο.
Ο δίσκος είναι ακόμη στην κορυφή μετά από 57 εβδομάδες.
Την εμμονή μας με την προβολή, τη διασημότητα και το στάτους,
με αντίβαρο την υποψία για το είδωλό μας.
Είναι λίγο παράξενος.
Όλα αυτά συγκρούστηκαν μεταξύ τους στη δίκη.
Ο πιο διάσημος άνθρωπος στον κόσμο δίνει τη μάχη της ζωής του.
Φήμες τροφοδοτούμενες από ταμπλόιντ και εμμονές.
Κάθε φορά που βλέπαμε κουτσομπολίστικη εκπομπή,
κάθε φορά που διαβάζαμε κουτσομπολίστικο περιοδικό,
ήταν σαν να ρίχνουμε βενζίνη πάνω στα αποκαΐδια που σιγόκαιγαν
του Μάικλ Τζάκσον.
Και έπρεπε να κρίνουμε υποκειμενικά.
Τι πιστεύουμε;
Και τι δεν πιστεύουμε;
Στο τέλος, μας άφησε να κοιταζόμαστε στον καθρέφτη.
Και δεν ξέρω αν μας άρεσε αυτό που είδαμε.
ΝΕΒΕΡΛΑΝΤ
Ο ΜΑΪΚΛ ΤΖΑΚΣΟΝ ΠΕΘΑΝΕ ΤΕΣΣΕΡΑ ΧΡΟΝΙΑ ΑΡΓΟΤΕΡΑ.
Η ΟΙΚΟΓΕΝΕΙΑ ΑΡΒΙΖΟ ΔΕΝ ΕΧΕΙ ΜΙΛΗΣΕΙ ΔΗΜΟΣΙΑ ΜΕΤΑ ΤΗ ΔΙΚΗ.
ΣΗΜΕΡΑ, Η ΜΟΥΣΙΚΗ ΤΟΥ ΜΑΪΚΛ ΕΜΠΝΕΕΙ ΝΕΕΣ ΓΕΝΙΕΣ ΣΕ ΟΛΟ ΤΟΝ ΚΟΣΜΟ.
ΘΕΩΡΕΙΤΑΙ ΑΚΟΜΗ ΕΥΡΕΩΣ Ο ΒΑΣΙΛΙΑΣ ΤΗΣ ΠΟΠ.
Υποτιτλισμός: Νίκος Μανουσάκης